آمریکا ساوونما باخان‌لیغی (پنتاگون)، سوریه‌ده سوریه دموکراتیک گوج‌لری آدینی قوللانان بؤلوجو ترور هؤرگوتو پ.ی.د/پ‌کاکایا قوردورماغی پلانلادیقلاری "سرحد گوونلیگی گوجونون"، "یئنی بیر اوردو" و یا "کلاسیک سرحد محافظ گوجو" اولمادیغینی ادعا ائتدی.
پنتاگون سؤزچولرین‌دن اریک پاهون،
"آمریکا، سوریه‌ده یئرلی گوونلیک گوجلرینه تعلیم وئرمه‌یه داوام ائدیر. تعلیم، توپلوملاری ییخیما اوغرامیش سیغینماچیلارین ائولرینه دؤنمه‌سی اوچون گوونلیگی آرتیرماق اوچون نظرده توتولموش‌دور. داعشین عینی زامان‌دا، کنترل‌سوز و قورتاریلمیش اولان یئرلرده تکرار اورتایا چیخماماسی اوچون لازیم‌دیر. بو یئنی بیر اوردو و یا کلاسیک سرحد محافظ گوجو دئییل" دئدی.
بو گوجون و وئریله‌جک تعلیمین داعش علیه‌ینه کامپانیانین اماجلارینا اویغون اولدوغونو ساوونان پاهون، تعلیم گؤرن گوج‌لرین ثابت‌لیک چالیشمالارینی آسانلاشدیراجاغینی و بیرلشمیش میلتلر اؤنچولویون‌ده‌کی ژنو پروسه‌سینه دستک ساغلایاجاق شرایطی یاراداجاغینی ایر‌لی سوردو.
تورکیه‌نین گوونلیکله باغلی قایغیلارینین فرقین‌ده اولدوقلارینا توخونان پاهون
"تورکیه‌نین گوونلیک قایغیلاری مشروعدور. داعشی مغلوب ائتمک اوزره سوریه‌ده‌کی چابالاریمیز قونوسوندا تورکیه ایله تامامیله شفاف اولاجاییق و تروریزمله مباریزه چابالاریندا ناتو متفیقیمیزین یانین‌دا دوراجاییق" دئدی.
آمریکا رهبرلیین‌ده‌کی داعش قارشیدی کوالیسیون سؤزچوسو آلبای ریان دیلون، بازار گونو،۳۰ مین نفرلیک یاپیلانمانین آدینی "سرحد گوونلیگی گوجو" اولاراق آچیقلامیشدی، آنجاق پنتاگونون بو آددان گئری آددیم آتماسی دقت چکدی.
